
A redisztribúció paradoxona. Társadalmi egyenlőtlenség és jóléti újraelosztás napjaink Magyarországán.

A magyar szociálpolitika lényeges hangsúlyváltozásokon ment keresztül a 2010-es kormányváltást követően. A tanulmány célja annak vizsgálata, hogy a klasszikus jóléti újraelosztás elvének mentén ismertesse a magyar szociálpolitika lényeges változásait a szociális jogok és az alapvető szükségletek kielégítésének vonatkozásában. Elemzési szempontként a Tobin (1990), és Czibere-Gerő-Kováts (2017) által ismert redisztribúció definícióját használjuk, és öt terület mentén értelmezzük a deklarált szociálpolitikai, elvek és célok változását. A foglalkoztatáspolitika, a társadalombiztosítási ellátás, a családpolitikai eszközök, a szakszervezetek és az adópolitika működésének mentén szeretnénk ismertetni, hogy Magyarországon jelenleg nem beszélhetünk klasszikus értelemben vett jóléti újraelosztásról. Tanulmányunk konklúziója az, hogy a 2010-es kormányváltást követően a magyar rendszer liberalizálódott, és bár a jóléti újraelosztás mértéke nagy, a szegénység felé tett lépések gyengének bizonyulnak.
 



